उफनती नदी में ऊंचे पुल पर से छलांग लगाने और वीडियो बनाने के लिए युवक-युवतियों में होड़, देखें-VIDEO  
जानलेवा खेल पर कोई रोक नहीं, पुलिस और प्रशासन बेखबर
कृष्णा नदी पर बना आयरविंन पुल नदी की सतह से 35 फुट ऊंचा
टिकटोक वीडियो बनाने के लिए छलांग लगाते हैं युवक-युवतियां
महाराष्ट्र के सांगली में इन दिनों युवक रोमांच के नाम पर अपनी जान से खिलवाड़ कर रहे हैं. युवक-युवतियां सांगली में कृष्णा नदी के आयरविंन पुल से छलांग लगा रहे हैं. पुल पर भारी भीड़ जमा हो रही है और वहां जानलेवा छलांग लगाने की होड़ लगी रहती है. एक तरफ स्टंट कर रहे युवाओं में प्रतिस्पर्धा चल रही है, पुल पर भारी भीड़ जमा हो रही है वहीं दूसरी तरफ पुलिस और प्रशासन इस जानलेवा खेल से बेखबर है. खतरा मोल लेने वाले युवाओं को रोकने वाला कोई नहीं है.
दअरसल भारी बारिश से सांगली में कृष्णा नदी का जलस्तर बढ़ गया है. यहां के पुल से नदी में छलांग लगाने की होड़ लगी रहती है. स्थानीय युवक और युवतियां टिकटोक वीडियो बनाने के लिए छलांग लगाते हैं.
नदी में छलांग लगाने की प्रतिस्पर्धा चलती रहती है. लेकिन युवाओं की छलांग जानलेवा भी साबित हो सकती है.

#खतरनाक स्टंट !! 35फुट ऊपर से नदी में छलांग लगाने की होड़! सांगली में कृष्णा नदी पर आयरविन पूल बना स्टंटबाजों का अड्डा @ndtvindia#tiktokindiapic.twitter.com/fDES0B0FRp
युवा जिस आयरविंन पुल पर से नदी में छलांग लगा रहे हैं वह तकरीबन 35 फुट ऊंचा है. इस खतरनाक स्टंट को देखने के लिए बड़ी संख्या में लोग भी जमा हो रहे हैं, लेकिन पुलिस और प्रशासन का कोई अतापता नहीं है. लोगों को डर है कि इस खतरनाक करतब की होड़ में कहीं कोई बड़ी दुर्घटना न हो जाए.